1942 йылда яҙыусы фронтҡа китә, Мәскәү, Сталинград, Курск дуғаһы бәрелешендә ҡатнаша, Днепрҙы кисә. Батырлыҡтары өсөн Ватан һуғышы, Ҡыҙыл Йондоҙ ордендары, миҙалдар менән наградлана. Һуғыш осоронда ла яҙыусы ижад усағын һүрелтмәй – шиғырҙар, очерктар яҙа. Ғәйнан Әмири утыҙҙан ашыу китап авторы ғына түгел, тәржемәсе булараҡ та киң билдәле. Александр Пушкин, Михаил Лермонтов, Николай Некрасов поэмалары менән бер рәттән, яҙыусы ғәрәп, болгар, украин, монгол, чех, һинд шағирҙарының да әҫәрҙәрен башҡортсаға тәржемә итә.